Gistāfs Delors

Gistāfs Delors (; dzimis  De Klingē, miris  Mehelenā) bija profesionāls Beļģijas šosejas riteņbraucējs, kurš uzvarēja pirmo divu Vuelta a España sacensību kopvērtējumā 1935. un 1936. gadā. 1936. gada sacensību rezultāts (150:07:54) joprojām ir ilgākais uzvarētāja laiks Vuelta vēsturē, sacensības sastāvēja no 22 posmiem 4 407 km kopgarumā. Gistāfs finišēja pirmais un viņa vecākais brālis Alfonss finišēja otrais.

Biogrāfija
Delors bija profesionālis no 1932. līdz 1939. gadam, kad Otrais pasaules karš izbeidza viņa karjeru. Delors dienēja Beļģijas armijā netālu no Māstrihtas pie Eben-Emael cietokšņa, kad 1940. gada 10. maijā iebruka Vācijas armija. Delors kopā ar citiem 1200 beļģiem tika saņemts gūstā. Stalag II-B karagūstekņu nometnē Delors tika pie darba virtuvē, jo iepazinās ar vācu virsnieku, kuram interesēja sports. Kad Delors atgriezās no kara, viņa māja bija nopostīta un 1949. gadā viņš izlēma sākt jaunu dzīvi ASV. Pēc desmit gadiem Ņujorkā viņš pārcēlās uz Losandželosu. 1956. gadā viņš zaudēja savu sievu, bet apprecējās vēlreiz. 1980. gadā Delors atgriezās uz dzīvi Beļģijā.

Atsauces

 Ārējās saites 

 Oficiālie Delora Tour de France rezulāti

Kategorija:1913. gadā dzimušie
Kategorija:2002. gadā mirušie
Kategorija:Beļģijas riteņbraucēji
Kategorija:Vuelta a España kopvērtējuma uzvarētāji
Kategorija:Vuelta a España posmu uzvarētāji
Kategorija:Tour de France posmu uzvarētāji
Kategorija:Austrumflandrijā dzimušie